**Bestyrelsesmøde Frederikshavn Gymnasium**

**Mandag d. 7. december 2020 kl. 16.00 – 18.00**

**Referat**

Deltagere: Gert G. Nygaard (GN), Christine Lunde (CL), Inge Lise Jensen (IL), Michael H. Olesen (Mi), Laura Feld Hessellund (LH), Niels Kooij (NK), Thomas Svane Christensen (TS) og Per Høberg (Pe).
Virtuel deltagelse: Henrik Pedersen (HP)
Deltagelse under pkt. 1-3: Økonomimedarbejder Mai-Britt Bøjstrup (MB)
Afbud: Birgit S. Hansen (BH), Jakob Johnsen (JJ)

|  |
| --- |
| **1. Godkendelse af dagsorden** |
| **Sagsfremstilling** | Der indstilles til, at bestyrelsen godkender mødets dagsorden. Ønsker om underpunkter til pkt. 11 kan med fordel meddeles på dette punkt. |
| **Beslutning** | GN bød velkommen til mødet og udtrykte glæde over, at bestyrelsen igen kunne samles ”i den virkelige verden” (de seneste bestyrelsesmøder har været virtuelle)GN gennemgik dagsordenen, som bestyrelsen godkendte. |

|  |
| --- |
| **2. Underskrivelse af referat fra sidste bestyrelsesmøde** |
| **Sagsfremstilling** | Referatet fra sidste møde er godkendt (jf. godkendelsesprocessen). TS medbringer de dokumenter fra efterårets virtuelle møder, der kræver underskrifter. |
| **Beslutning** | De tilstedeværende bestyrelsesmedlemmer underskrev referaterne.TS orienterede om, at skolen nu er oprettet som bruger hos Wisma Addo, som tilbyder sikre digitale underskrifter, når dette er nødvendigt. |

|  |
| --- |
| **3. Vedtagelse af budget 2021 (bilag 1)** |
| **Sagsfremstilling** | På bestyrelsens seneste møde blev første udkast til budgettet for 2021 behandlet og de store linjer blev drøftet. Hermed følger det endelige forslag til vedtagelse, hvor der er foretaget enkelte konsekvensjusteringer. MB gennemgår grundlaget for de enkelte justeringer ift. udkastet fra oktober og bestyrelsen kan stille spørgsmål til skolens ledelse. |
| **Beslutning** | MB gennemgik justeringerne i forhold til første udkast:- (indtægter): Forventningerne til tilskud i 2021 er nedjusteret pga et frafald på tre maritime elever og én hf elev.- (udgifter): Lønbudgettet er ændret (småjusteringer)- Afskrivningerne er rettet, fordi bygningsinstallationer runder en alder på 10 år og derfor er afskrevet.- Mindre prisstigning på rengøring - Udgifterne til visse aktiviteter (elevaktiviteter, personaleaktiviteter, internationale aktiviteter m.v.) er nedskrevet, da der fortsat forventes coronapåvirkninger i 2021.- Der budgetteres et overskud på ca. 0,25 mio. kr.TS orienterede om, at det fremlagte finanslovsforslag (6/12 2020) rummer mulig tilførsel af midler til det gymnasiale område i 2021. Efter få opklarende spørgsmål godkendte bestyrelsen budgettet. |

|  |
| --- |
| **4. Bestyrelsens selvevaluering og arbejdsgrundlag for 2021 (v. GN og CL) (bilag eftersendes)** |
| **Sagsfremstilling** | På bestyrelsens seneste møde blev formandens forslag til bestyrelsens selvevaluering præsenteret og kort drøftet. Det blev besluttet, at punktet skulle genbehandles på dette møde, hvor bestyrelsens arbejdsgrundlag for 2021 også skal drøftes. Oplæg ved GN og CL. |
| **Beslutning** | Bestyrelsens selvevaluering 2020: Bestyrelsen tilsluttede sig GNs oplæg til selvevaluering med følgende justeringer/tilføjelser:- I 2021 igangsættes en ny strategiproces i bestyrelsen. Der sigtes mod et bestyrelsesseminar i foråret 2021.- I 2021 igangsættes et afklaringsarbejde i forhold til bestyrelsens fremtidige sammensætning (rekruttering, nye kompetencer, ny konstituering etc.)- I 2021 igangsættes et arbejde til at frigøre mere udviklingstid i bestyrelsen.Bestyrelsens fremadrettede arbejdsgrundlag:CL og TS har ultimo november afholdt møde vedr. bestyrelsens fremtidige arbejdsgrundlag. På baggrund af dette møde fremlagte CL sine overvejelser på teoretisk og strategisk niveau (PPT) Bestyrelsen arbejder videre med oplægget på de kommende møder og på et bestyrelsesseminar, som planlægges afviklet i foråret 2021. |
|  |  |

|  |
| --- |
| **5. Planlægning af bestyrelsens møder i 2021** |
| **Sagsfremstilling** | Det foreslås, at bestyrelsesmøderne for 2021 placeres på følgende dage:* Tirsdag d. 2/2
* Tirsdag d. 16/3 (inkl. strategiseminar kl. 13.00 – 19.00)
* Mandag d. 3/5
* Mandag d. 7/6
* Torsdag d. 16/9
* Onsdag d. 3/11
* Torsdag d. 9/12
 |
| **Beslutning** | Datoforslagene blev vedtaget. Alle ordinære møder afvikles kl. 16.00 – 18.00 |

|  |
| --- |
| **6. Aktuelle indsatsområder i elevrådets arbejde (v. NK og LH)** |
| **Sagsfremstilling** | På seneste bestyrelsesmøde blev det besluttet, at elevrådet under dette punkt fortæller om deres daglige arbejde og de indsatsområder, som de arbejder med for nuværende. |
| **Beslutning** | LH og NK præsenterede elevrådets organisering, aktuelle aktiviteter og fremtidsvisioner. Der blev bl.a. berettet om øget opbakning fra eleverne bag elevrådet: P.t. er alle klasser med undtagelse af én repræsenteret i rådet.IL nævnte en oplevelse fra sin egen undervisning, hvor pågældende klasse også udtrykte reel medindflydelse på skolen gennem elevrådet.TS opfordrede eleverne til fremadrettet at sende referater fra elevrådsmøderne ud til alle elever.Bestyrelsen stillede opklarende spørgsmål og takkede for et godt og informativt oplæg. |

|  |
| --- |
| **7. Fra personale (og elevråd)** |
| **Sagsfremstilling** | Personalerepræsentanterne fortæller, hvad de oplever, der rører sig på skolen. Repræsentanterne redegør for henholdsvis personalets og elevernes trivsel. |
| **Beslutning** | Fra lærerne: -Siden sidste bestyrelsesmøde har gymnasiet været igennem endnu en nedlukning, som medførte en blanding af fysisk og virtuel undervisning. Denne situation fører til en række praktiske udfordringer og øget arbejdspres. Der var glæde, da situationen atter blev ”normal”-Effektiviseringerne kan mærkes. Flere lærere giver udtryk for, at den skæve arbejdsbelastning, som de politiske reformer medfører, er hårde. I retningslinjeudvalget er der aftalt ”flere øjne” på hold- og opgavefordelingen for at sikre en mere optimal fordeling.-Der er klar udmelding fra ledelsen om, at medarbejdere altid kan henvende sig, hvis skemaet er for presset. Henvendelser behandles hurtigt og seriøst.-Skemakommissionens arbejde skrider fremad efter planen og der er spændende løsninger under udarbejdelse.Fra TAP-afdelingen:-Efter et meget hektisk efterår (et hektisk 2020 i øjeblikket) er der p.t. tendens til lidt aftagende arbejdspres (”normalisering”), som frigør mere tid til udvikling. Der er god energi i øjeblikket.Fra elevrådet:Også eleverne har været ”ramt” af den nye nedlukning, om end den virtuelle undervisning opleves at fungere godt.Elevrådet bakkede op om skolens prioritering af fysisk undervisning til 1g+hf, da nedlukningen ramte.For HF nærmer vintereksamen sig, så dette fylder meget i øjeblikket.Den generelle oplevelse er en velfungerende dagligdag på skolen. |

|  |
| --- |
| **8. Siden sidst – set i forhold til bestyrelsens arbejde (kort orientering)** |
| **Sagsfremstilling** | Kort orientering om aktuelle begivenheder fra gymnasiets hverdag siden sidste bestyrelsesmøde. Herunder:* Den lokale nedlukning af Nordjylland
* Endnu en aflysning af pædagogisk arrangement
* Initiativer til socialt sammenhold og julestemning
 |
| **Beslutning** | Det pædagogiske arrangement for personalet, som blev udsat fra september til november, måtte atter udsættes. Det er nu udsat på ubestemt tid.Der er sat gang i mange gode små initiativer i den seneste tid (fredagshappening, Bezzerwizzerturnering, juletime m.v.) |

|  |
| --- |
| **9. Punkter til næste bestyrelsesmøde** |
| **Sagsfremstilling** | Bestyrelsen har under dette punkt mulighed for at bringe bestyrelsens samlede ressourcer i spil ift. kommende møde og forberede bestyrelsen på forestående punkter. Aktuelt er følgende punkter i spil til mødet i februar 2021:* Næste fase af skolens kvalitets- og evalueringsplan
* Viderebehandling af CLs oplæg fra dette møde
 |
| **Beslutning** | Ovenstående vedtaget. Ikke yderligere punkter. |

|  |
| --- |
| **10. Gymnasiets vedligeholdelsesplan (v. Mi) (bilag 3)** |
| **Sagsfremstilling** | Mi præsenterer kort gymnasiets nye vedligeholdelsesplan, der arbejder med et 10-årigt perspektiv. Arbejdsgange og udfordringer i denne forbindelse præsenteres for bestyrelsen. Punktet afsluttes med en tur rundt på gymnasiet for at give bestyrelsen et samlet indtryk af gymnasiets fysiske faciliteter.  |
| **Beslutning** | Mi præsenterede den nyligt udarbejdede 10-årige vedligeholdelsesplan.Gymnasiets fysiske tilstand beskrives som ”god” med murværket som den måske største svaghed. Mi præsenterede de forventede kendte udgifter til murværk, tag m.v. over de kommende 10 år. Der lægges stor vægt på ”at være på forkant”, så rettidigt vedligehold forhindrer unødvendige udgifter.Den største ubekendte faktor i vedligeholdelsesplanen er p.t. kloaknettet. Dels pga. tilstanden, dels pga. forventede krav om separering af kloak indenfor de næste 10-15 år. Mi lavede en billedpræsentation af pedelafdelingens projekter i de seneste måneder. Rigtig mange udviklings- og serviceopgaver rummes i pedelafdelingen uden ekstern bistand.Rundvisningen på gymnasiet (som et led i præsentationen af vedligeholdelsesplanen) blev udsat til næste møde. |

|  |
| --- |
| **11. Eventuelt**  |
| **Sagsfremstilling** |  |
| **Beslutning** | TS orienterede bestyrelsen om aktuelle politiske drøftelser i Region Nordjylland & rektorkredsen om fremtidige fordelingsmodeller mellem gymnasierne. (Bestyrelsen har også fået en skriftlig orientering via e-mail)TS deltager i et møde med de øvrige rektorer fra Nordjylland d. 11. januar 2021, hvorefter et konkret forslag formentlig kan forelægges bestyrelsen. |

Referent: Pe